ટી-૨૦માં પણ ટીમ ઇન્ડિયાનો સુંદર દેખાવઃ ૨૦૧૬માં ટી-૨૦માં પણ ટીમ ઇન્ડિયાનો દેખાવ ઘણો સારો રહ્યો. જાન્યુઆરીમાં ઓસ્ટ્રેલિયામાં રમાયેલી ત્રણ મેચની ટી-૨૦ શ્રેણીમાં ભારત ૩-૦થી જીત્યું હતું. ફેબ્રુઆરીમાં શ્રીલંકા સામે ત્રણ મેચની ટી-૨૦ શ્રેણી ભારતે પોતાના નામે કરી લીધી હતી. એ શ્રેણીમાં ભારતે ૨-૧થી જીત હાંસલ કરી હતી. ત્યાર બાદ ફેબ્રુઆરી અને માર્ચમાં બાંગ્લાદેશમાં રમાયેલા ટી-૨૦ એશિયા કપમાં ભારત ચેમ્પિયન બન્યું હતું. સૌથી મોટી વાત એ છે કે એશિયા કપની બધી જ મેચ ભારતે જીતી હતી. માર્ચમાં ભારતમાં રમાયેલા ટી-૨૦ વર્લ્ડકપમાં પણ શાનદાર પ્રદર્શન કરતાં ભારતે સેમિફાઇનલ સુધીની સફર ખેડી હતી. જૂનમાં ઝિમ્બાબ્વે વિરુદ્ધ રમાયેલી ત્રણ મેચની ટી-૨૦ શ્રેણીમાં ક્લીન સ્વીપ કરતા ભારતે ૩-૦થી શ્રેણી જીતી. ૨૦૧૬માં ભારત કુલ ૨૧ ટી-૨૦ મેચ રમ્યું, જેમાંથી ૧૫માં જીત હાંસલ કરી, પાંચમાં પરાજય થયો અને એક મેચમાં પરિણામ આવી શક્યું નહોતું.